VS002377
Datum: 2002-12-05T01:00:00.000+01:00
datum_sodbe_i_stopnje: 2006-06-29T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe hrbtenice in reber in njihove posledice
fischer: lahki primeri
odskodnina: 9.180,44 EUR (primerna odškodnina), glede na ugotovljeno soodgovornost tožnice dosojen ustrezno zmanjšan znesek
opombe: II Ips 108/2008. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

## Škodni dogodek

Povozil jo je avtomobil. Zaradi povzročitve nevarne situacije je bila soodgovornost tožnice ocenjena na 50%.

## Poškodba

Izpah leve rame z odlomkom velike grče nadlahtnice v ramenu, raztrganje tetive supraspinatne mišice v predelu nasadišča na veliko grčo, zvin vratne hrbtenice, udarnina hrbta in leve strani prsnega koša.

## Telesne bolečine

4.172,93 EUR Hude stalne bolečine – 1 teden, srednje hude – 3 tedne, lahke z občasnimi srednje hudimi – 1 mesec. Občasne lahke bo imela tudi v bodoče.

#### Hospitalizacija

5 dni.

#### Rehabilitacija

6x fizioterapija.

#### Nevšečnosti med zdravljenjem

Zelo boleča izravnava izpaha, vezanost na posteljo med hospitalizacijo, odvisnost od tuje pomoči, nošenje opornice za vrat (3 tedne) in za ramo (5 tednov in 5 dni), več RTG, pomoč pri oblačenju 2 meseca in 3 tedne tudi po odpustu.

## Strah

1.043,23 EUR Sekundarni strah hud – 5 dni, srednje hud – 3 tedne, blag – 2 meseca.

## Zmanjšanje življenjske aktivnosti

3.964,28 EUR Trajne funkcionalne posledice – zavrta je gibljivost vratne hrbtenice (lažja) in leve rame (lažja do srednja), oslabljena groba mišična moč leve roke, močno zmanjšana sposobnost za dela, kjer je potrebno dvigovanje bremen nad 2 kg na stojno višino z levo roko, za jemanje predmetov z višine nad ramo, za delo, kjer je potreben dvig levice na višino rame; srednje zmanjšano je sposobna za dela, ki terjajo ponavljajoče gibe v levi rami, lažje omejena pa je sposobnost za dolgotrajne vožnje, sedenje, prisilno držanje glave; zaradi tega je zmanjšano tudi njeno rekreativno in družabno udejstvovanje.

---

OZ člen 179